Ny traktorsjef hos Norwegian Agro - Traktor
Håvard Johansen Lindgaard startet i august som salgs- og produktsjef for Claas traktorer hos Norwegian Agro Machinery
Håvard Johansen Lindgaard er ny salgs og produktsjef for Claas traktorer i Norge,og skal hjelpe til med å få enda flere kunder til å velge lysegrønne traktorer fra Le-Mans fabrikken.
Det forteller selskapet i en pressemelding. Håvard Johansen Lindgaard er 28 år og er oppvokst på gård med melkeku på Reinsvoll på Veste Toten. Han er utdannet landbrukstekniker fra Blæstad og har i tillegg et årsstudium i økonomi og ledelse fra NTNU Gjøvik. Han har fra før blant annet jobbet på Senter for presisjonsjordbruk ved Nibio på Apelsvoll
Han har også førstehåndserfaring med Claas-produkter fra før:
– Vi har vært faste Lena Maskin-kunder i tre generasjoner, og kjører selv en Claas Arion 460 foran ei Claas kombipresse, forteller Håvard, som i sin nye stilling får ansvar for Claas traktorer og løsningene for for presisjonsjordbruk.
Ekspansiv satsing
Daglig leder i Norwegian Agro, Michael Husfeldt, er godt fornøyd med ansettelsen av Håvard.
– Vi setter nå enda mer fokus på vår fremdrift og aktiviteter omkring Claas traktorer i Norge. Med ansettelsen av Håvard får vi en traktorsjef med mange nye kunnskaper, som kan brukes i hele Norwegian Agro-organisasjonen, forteller Michael Husfeldt i pressemeldingen